
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1841 

12 Σεπτεμβρίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και κωδικοποίησης των δια¬ 
τάξεων του Οργανισμού εκτέλεσης του σκοπού 
του κεφαλαίου αυτοτελούς διαχείρισης με την 
επωνυμία «Ενυάλιον κληροδότημα εις μνήμην Λά¬ 
μπρου Ενυάλη» υπέρ του Αριστοτελείου Πανεπι¬ 
στημίου Θεσσαλονίκης που κυρώθηκε με το από 


10.7.1986 π.δ/γμα (ΦΕΚ 610/Β'). 1 

Τροποποίηση του οργανισμού του κοινωφελούς Ιδρύ¬ 
ματος με την επωνυμία «Νηπιακό Επιμελητήριο 
Μελά» που εγκρίθηκε με το από 20.5.1940 Β.Δ. 
(ΦΕΚ 180/Α). 2 

ΑΠΟΦΑΣΕΙΣ 


Τροποποίηση της υπ’ αριθμ. 2/22827/0022/4.5.2007 


κοινή υπουργική άπόφαση «Χορήγηση Κινήτρου 
Παραγωγικότητας στους Πολιτικούς Υπαλλήλους 
του ΥΠΕΘΑ με Σχέση Εργασίας Ιδιωτικού Δικαί¬ 
ου» για το έτος 2007 (ΦΕΚ Β' 814). 3 

Θεσμοθέτηση θέσεων στο ΡΑΒ3 Νίουπη ΜΝΙίρβη. 4 

Υπαγωγή φαρμακευτικού ιδιοσκευάσματος στις 

διατάξεις του ν. 3459/2006 περί ναρκωτικών. 5 

Υπαγωγή φαρμακευτικού ιδιοσκευάσματος στις 

διατάξεις του ν. 3459/2006 περί ναρκωτικών. 6 

Αύξηση ανωτάτου ορίου ημερών μετακίνησης εκτός 
έδρας Γεωτεχνικών Υπαλλήλων υπηρετούντων 
στη Νομαρχιακή Αυτοδιοίκηση Κεφαλληνίας και 

Ιθάκης. 7 

Τροποποίηση Οργανισμού Εσωτερικής Υπηρεσίας 

του Δήμου Δρυμαλίας Νομού Κυκλάδων. 8 

Τροποποίηση του Ο.Ε.Υ. του Δήμου Ανδρούσας. 9 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. Φ. 92151/30742/ 
2.8.2007 απόφαση του Υφυπουργού Εσωτερικών, 


Δημόσιας Διοίκησης και Αποκέντρωσης. 10 

Διόρθωση σφάλματος στην υπ’ αριθμ. Φ.75523/ 31079/ 
2.8.2007 απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης. 11 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

, (1) 

Έγκριση τροποποίησης και κωδικοποίησης των διατάξε¬ 
ων του Οργανισμού εκτέλεσης του σκοπού του κε¬ 
φαλαίου αυτοτελούς διαχείρισης με την επωνυμία 
«Ενυάλιον κληροδότημα εις μνήμην Λάμπρου Ενυά¬ 
λη» υπέρ του Αριστοτελείου Πανεπιστημίου Θεσσα¬ 
λονίκης που κυρώθηκε με το από 10.7.1986 π.δ/γμα 
(ΦΕΚ 610/Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της από 3.9.1978 ιδιόγραφης διαθήκης της Μερόπης 
Λάμπρου Ενυάλη, η οποία δημοσιεύθηκε με το υπ’ αριθμ. 
2331/18.9.1980 πρακτικό του Μονομελούς Πρωτοδικείου 
Αθηνών και με την οποία η διαθέτιδα άφησε όλη την 
κινητή και ακίνητη περιουσία της στο Σύλλογο προς 
διάδοση των Ελληνικών Γραμμάτων, με την υποχρέωση 
να δίνει τα μισά ετήσια εισοδήματα στη Φιλοσοφική 
Σχολή του Αριστοτελείου Πανεπιστημίου Θεσσαλονίκης 
για την εκτέλεση ειδικού κοινωφελούς σκοπού, β) των 
άρθρων 96 παρ. 1 και 98 παρ. 2 του α.ν. 2039/1939 και 
γ) του από 10.7.1986 π.δ/τος (ΦΕΚ 610/Β/23.9.1986) με 
το οποίο εγκρίθηκε ο Οργανισμός του Ενυαλίου κλη¬ 
ροδοτήματος υπέρ του Αριστοτελείου Πανεπιστημίου 
Θεσσαλονίκης. 

2. Το υπ’ αριθμ. 2784/6.12.2006 πρακτικό συνεδρίασης 
της Συγκλήτου του Αριστοτελείου Πανεπιστημίου Θεσ¬ 
σαλονίκης. 

5. Την υπ’ αριθμ. 6/8.2.2007 γνωμοδότηση του Συμβου¬ 
λίου Εθνικών Κληροδοτημάτων. 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών σχετικά με την ανάθεση 
αρμοδιοτήτων στους Υφυπουργούς Οικονομίας και 
Οικονομικών όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (ΦΕΚ 304 Β') όμοια. 

Με πρόταση της Υπουργού Εθνικής Παδείας και Θρη¬ 
σκευμάτων και του Υφυπουργού Οικονομίας και Οικο¬ 
νομικών αποφασίζουμε: 

Αρθρο μόνο 

Εγκρίνουμε την τροποποίηση και κωδικοποίηση των 
διατάξεων του Οργανισμού εκτέλεσης του σκοπού του 
κεφαλαίου αυτοτελούς διαχείρισης με την επωνυμία 
«ΕΝΥΑΛΙΟΝ ΚΛΗΡΟΔΟΤΗΜΑ ΕΙΣ ΜΝΗΜΗΝ ΛΑΜΠΡΟΥ 
ΕΝΥΑΛΗ» υπέρ του Αριστοτελείου Πανεπιστήμιου Θεσ¬ 
σαλονίκης. 

Το κεφάλαιο αυτό υπάγεται στην εποπτεία και τον 
έλεγχο των Υπουργών Οικονομίας και Οικονομικών και 
Εθνικής Παιδείας και Θρησκευμάτων και διέπεται από 
τις διατάξεις της συστατικής πράξης του, του παρακάτω 
Οργανισμού και του α.ν. 2039/1939 όπως έχει τροπο¬ 
ποιηθεί και ισχύει σήμερα ή όπως κάθε φορά ισχύει ο 
Νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου αυτού. 

Η τροποποίηση και κωδικοποίηση των διατάξεων του 
Οργανισμού αυτού, που καταρτίσθηκε από το Αριστο- 
τέλειο Πανεπιστήμιο Θεσσαλονίκης αποτελείται από 
δώδεκα (12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Εκτέλεσης του σκοπού του κεφαλαίου αυτοτελούς 
διαχείρισης με την επωνυμία «Ενυάλιον κληροδότημα 
εις μνήμην Λάμπρου Ενυάλη» υπέρ του Αριστοτελείου 
Πανεπιστημίου Θεσσαλονίκης. 

Άρθρο 1 

Μορφή- Επωνυμία 

Το ήμισυ του ετησίου εισοδήματος από την περιου¬ 
σία, την οποία άφησε η Μερόπη Ενυάλη του Λάμπρου, 
με την από 3.9.1978 ιδιόγραφη διαθήκη της, η οποία 
δημοσιεύθηκε με το υπ’ αριθμ. 2331/18.9.1989 πρακτικό 
του Μονομελούς Πρωτοδικείου Αθηνών, στο «Σύλλογο 
προς διάδοσιν των Ελληνικών Γραμμάτων», το οποίο 
αποδίδεται σύμφωνα με τη διαθήκη στη Φιλοσοφική 
Σχολή του Αριστοτέλειου Πανεπιστήμιου Θεσσαλονίκης, 
αποτελεί για το Αριστοτέλειο Πανεπιστήμιο Θεσσαλο¬ 
νίκης κεφάλαιο αυτοτελούς διαχείρισης, ξεχωριστό από 
την υπόλοιπη περιουσία του. 

Ως επωνυμία της υπέρ του Α.Π.Θ. κληροδοσίας όρι¬ 
σε η διαθέτιδα να χρησιμοποιείται ο τίτλος «Ενυάλιον 
κληροδότημα εις μνήμην Λάμπρου Ενυάλη». 

Αρθρο 2 

Περιουσία - Πόροι 

Οι πόροι του κληροδοτήματος προέρχονται: 

α) από τα χρηματικά ποσά που αντιστοιχούν στο ήμισυ 
των ετήσιων εισοδημάτων της κινητής και ακίνητης πε¬ 
ριουσίας της Μερόπης Ενυάλη την οποία διαχειρίζεται ο 
Σύλλογος προς Διάδοση των Ελληνικών Γραμμάτων. 

β) τα χρηματικά ποσά, τα ακίνητα και τα πάσης άλ¬ 
λης κατηγορίας περιουσιακά στοιχεία που τυχόν θα 
δωρηθούν στο Α.Π.Θ. υπέρ της κληροδοσίας Μερόπης 
Ενυάλη. 

Αρθρο 3 

Σκοπός 

Σκοπός του κληροδοτήματος είναι η χορήγηση οι¬ 
κονομικής βοήθειας σε διδάκτορες της Φιλοσοφικής 
Σχολής του Αριστοτέλειου Πανεπιστημίου Θεσσαλο¬ 


νίκης, για την έκδοση της ήδη εγκεκριμένης από τη 
Φιλοσοφική Σχολή διατριβής τους, οσάκις στερούνται 
εν άλω ή εν μέρει των μέσων για τη δημοσίευσή της 
διατριβής τους. 

Αρθρο 4 

Επιτροπή Ενυαλίου Κληροδοτήματος 

Η επιλογή των διδακτόρων που πληρούν τις προ¬ 
ϋποθέσεις για επιχορήγηση από τα έσοδα του κλη¬ 
ροδοτήματος, θα γίνεται από την Επιτροπή Ενυαλίου 
Κληροδοτήματος. 

Η παραπάνω Επιτροπή, αποτελείται από μέλη ΔΕΠ της 
Φιλοσοφικής Σχολής του Αριστοτέλειου Πανεπιστημίου 
Θεσσαλονίκης, αντιστοίχου αριθμού με τα Τμήματα που 
υφίστανται κάθε φορά στη Φιλοσοφική Σχολή, μη συ¬ 
μπεριλαμβανομένου του Προέδρου της, ο οποίος θα εί¬ 
ναι ο εκάστοτε Κοσμήτορας της Φιλοσοφικής Σχολής 

Στην Επιτροπή θα συμμετέχει και ένας εκπρόσωπος 
του Συλλόγου μεταπτυχιακών φοιτητών της Φιλοσοφικής 
Σχολής που θα προέρχεται κάθε φορά από διαφορετικό 
Τμήμα από αυτά στα οποία υφίσταται Σύλλογος. 

Τα πρακτικά της συνεδρίασης της παραπάνω Επι¬ 
τροπής θα τηρεί ο Γραμματέας της Κοσμητείας της 
Φιλοσοφικής Σχολής. 

Τα μέλη της Επιτροπής θα εκλέγονται από τη Γ ενική 
Συνέλευση της Κοσμητείας της Φιλοσοφικής Σχολής 
και θα έχουν θητεία τεσσάρων ετών. 

Οι συνεδριάσεις της Επιτροπής θα γίνονται μία φορά 
το χρόνο, στο Α' εξάμηνο κάθε ακαδημαϊκού έτους 
σπουδών και έκτακτα όποτε προκύπτουν θέματα. 

Η Επιτροπή θα έχει απαρτία όταν τα παρόντα μέλη, 
συμπεριλαμβανομένου του Προέδρου της, είναι περισ¬ 
σότερα από τα απάντα και οι αποφάσεις της θα λαμ- 
βάνονται με πλειοψηφία των παρόντων μελών. 

Τα πρακτικά της συνεδρίασης θα υπογράφονται από 
όλα τα μέλη που έλαβαν μέρος σε αυτήν, ενώ αντίγραφα 
ή αποσπάσματά της τα οποία πρόκειται να υποβληθούν 
σε Δημόσια Αρχή θα επικυρώνονται με υπογραφή του 
Προέδρου και σφραγίδα της Σχολής. 

Τα μέλη της Επιτροπής θα προσφέρουν τις υπηρεσίες 
τους χωρίς αμοιβή. 

Εάν ένα μέλος απουσιάζει από δύο συνεχόμενες συνε¬ 
δριάσεις αδικαιολόγητα, θα θεωρείται ότι παραιτήθηκε 
από την Επιτροπή και θα αντικαθίσταται με απόφαση 
της Γενικής Συνέλευσης της Κοσμητείας της Φιλοσο¬ 
φικής Σχολής από άλλο μέλος ΔΕΠ του ίδιου Τμήματος 
με τον παραιτηθέντα. 

Εάν ένα μέλος παραιτηθεί με αίτησή του, ή συντα- 
ξιοδοτηθεί, ή αποβιώσει, θα αντικαθίσταται από άλλο 
μέλος με απόφαση της Γ ενικής Συνέλευσης της Κοσμη¬ 
τείας της Φιλοσοφικής Σχολής και θα προέρχεται από 
το ίδιο Τμήμα του παραιτηθέντος ή συνταξιοδοτηθέντος 
ή θανόντος. 

Αρθρο 5 

Αρμοδιότητες Επιτροπής Ενυαλίου Κληροδοτήματος 

Η Επιτροπή Ενυαλίου Κληροδοτήματος έχει ως αρ¬ 
μοδιότητα: 

α) τον έλεγχο των αιτήσεων και των δικαιολογητικών 
που υποβάλουν οι διδάκτορες προκειμένου να κριθούν 
εάν πληρούν τις προϋποθέσεις για την οικονομική ενί¬ 
σχυση από την κληροδοσία Μερόπης Ενυάλη, προκει¬ 
μένου να εκτυπώσουν τη διατριβή τους, 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26529 


β) την επιλογή του διδάκτορα ή των διδακτόρων που 
θα επιχορηγηθούν, 

γ) την έγκριση του ποσού της επιχορήγησης, 
δ) την έγκριση της συμφερότερης προσφοράς εκ μέ¬ 
ρους των εκδοτικών οίκων που ενδιαφέρονται για την 
εκτύπωση της διδακτορικής διατριβής, και 
ε) την έγκριση ή μη της αλλαγής του εγκεκριμένου 
εκδοτικού οίκου εκτύπωσης της διδακτορικής διατρι¬ 
βής εφόσον αυτό ζητηθεί με αιτιολογημένη αίτηση του 
επιλεγέντα διδάκτορα. 

Άρθρο 6 

Περιπτώσεις ολικής ή μερικής οικονομικής ενίσχυσης 

Σε περίπτωση ολικής έλλειψης των μέσων εκτύπωσης 
της διατριβής, ο συγγραφέας της θα επιχορηγείται με 
το συνολικό ποσό της δαπάνης εκτύπωσης της δια¬ 
τριβής του, εφόσον αυτή δεν ξεπερνά τις 300 σελίδες 
και το ύψος της δαπάνης αυτής δεν ξεπερνά το ποσό 
του προϋπολογισμού εξόδων της κληροδοσίας και το 
διαθέσιμο χρηματικό υπόλοιπό της . 

Εάν οι οικονομικά ασθενείς διδάκτορες είναι δύο ή 
περισσότεροι και διαθέτουν περίπου όμοια ατομικά και 
οικογενειακά εισοδήματα, και το διαθέσιμο χρηματικό 
υπόλοιπο του κληροδοτήματος δεν επαρκεί για την 
επιχορήγηση εν όλω όλων των υποψηφίων, τότε επι¬ 
χορηγούνται όλοι εν μέρει. 

Σε περίπτωση που κανένας από τους υποψήφιους 
δε θεωρείται οικονομικά αδύνατος, σε βαθμό που να 
δικαιολογεί την εν όλω επιχορήγησή του, θα επιχορη¬ 
γούνται όλοι οι υποψήφιοι εν μέρει και με το ίδιο ή με 
διαφορετικό ποσοστό δαπάνης, ανάλογα με την οικο¬ 
νομική τους αδυναμία, με την προϋπόθεση πάντοτε να 
υπάρχει επάρκεια εσόδων. 

Ο δικαιούμενος εν όλω της οικονομικής ενίσχυσης 
για την εκτύπωση της διατριβής του, θα πρέπει να 
έχει εισοδήματα οικογενειακά που δεν ξεπερνούν το 
διπλάσιο του αφορολογήτου ειοσδήματος ή ατομικά 
που δεν ξεπερνούν το ολόκληρο πλέον του ημίσεως 
του αφορολογήτου εισοδήματος. 

Αρθρο 7 

Δικαιολογητικά υποψηφίων για οικονομική ενίσχυση 

Οι υποψήφιοι που ενδιαφέρονται για επιχορήγηση 
από το Ενυάλιο Κληροδότημα, θα καταθέτουν στην Κο¬ 
σμητεία της Φιλοσοφικής Σχολής του Αριστοτέλειου 
Πανεπιστημίου Θεσσαλονίκης αίτηση, συνοδευόμενη 
από τα παρακάτω δικαιολογητικά: 

α) το τελευταίο ατομικό και οικογενειακό εκκαθαρι¬ 
στικό σημείωμα φόρου εισοδήματος καθώς και δήλωση 
στοιχείων ακινήτων (έντυπο Ε9) 
β) βεβαίωση της Φιλοσοφικής Σχολής του Αριστο- 
τέλειου Πανεπιστημίου Θεσσαλονίκης για την έγκριση 
και βαθμολογία της διδακτορικής διατριβής η οποία θα 
πρέπει να είχε εγκριθεί στην προηγούμενη διετία από 
την ημερομηνία υποβολής της αίτησης επιχορήγησης 
γ) τρεις (3) προσφορές τυπογράφων της Θεσσαλονί¬ 
κης, με αναλυτικό κοστολόγιο της δαπάνης εκτύπωσης 
της διατριβής (συμπεριλαμβανομένου του Φ.Π.Α.) και 
αναγραφή και του αριθμού των υπό έκδοση αντιτύ¬ 
πων 

δ) ένα (1) αντίτυπο της προς εκτύπωση εργασίας 


ε) υπεύθυνη δήλωση του ν. 1599/1986 ότι έλαβε γνώση 
και θα τηρήσει τους όρους του Οργανισμού Ενυαλίου 
Κληροδοτήματος. 

Αρθρο 8 

Έγκριση επιχορήγησης 
πληρωμή δαπάνης 

Το Τμήμα Κληροδοτημάτων του Αριστοτέλειου Πα¬ 
νεπιστημίου Θεσσαλονίκης, ενημερώνει πριν το τέλος 
κάθε οικονομικού έτους την Κοσμητεία της Φιλοσοφικής 
Σχολής, για τα ποσά του προϋπολογισμού του επόμενου 
οικονομικού έτους της κληροδοσίας Μερόπης Ενυάλη, 
καθώς και για τις διατριβές του προηγούμενου οικο¬ 
νομικού έτους για τις οποίες εκκρεμεί η πληρωμή της 
δαπάνης εκτύπωσης . 

Η Επιτροπή Ενυαλίου Κληροδοτήματος με βάση το 
διαθέσιμο υπόλοιπο του προϋπολογισμού της κληροδο¬ 
σίας, καλεί τους ενδιαφερομένους να υποβάλουν αίτηση 
στην Κοσμητεία της Φιλοσοφικής Σχολής, προβαίνει 
στον έλεγχο των αιτήσεων και δικαιολογητικών, στην 
αποδοχή ή απόρριψη της αίτησης των ενδιαφερομένων, 
στην επιλογή των δικαιούμενων επιχορήγησης, στην 
έγκριση του ποσού και του ποσοστού της επιχορήγησης 
που θα καλυφθεί από την κληροδοσία Μερόπης Ενυάλη 
και στην επιλογή του τυπογράφου για την εκτύπωση 
της διδακτορικής διατριβής. 

Η παραπάνω απόφαση της Επιτροπής Ενυαλίου Κλη¬ 
ροδοτήματος διαβιβάζεται μαζί με όλα τα δικαιολογη- 
τικά των υποψηφίων στο Τμήμα Κληροδοτημάτων για 
έγκριση η οποία στη συνέχεια επικυρώνεται από το 
Πρυτανικό Συμβούλιο. 

Μετά την παραπάνω έγκριση, το Τμήμα Κληροδοτη¬ 
μάτων ανακοινώνει στον υποψήφιο την απόφαση του 
Πρυτανικού Συμβουλίου και προσδιορίζει το επόμενο 
εξάμηνο ως το χρόνο ολοκλήρωσης της εκτύπωσης 
της διατριβής και της πληρωμής της δαπάνης της εκ 
μέρους του Α.Π.Θ. 

Αρθρο 9 

Υποχρεώσεις διδάκτορα 

Ο συγγραφέας της διατριβής, μετά την κοινοποίη¬ 
ση της απόφασης του Πρυτανικού Συμβουλίου για την 
έγκριση επιχορήγησής του από το Ενυάλιο Κληροδό¬ 
τημα υποχρεώνεται: 

α) Εντός πέντε (5) ημερών από την ημερομηνία της 
παραπάνω κοινοποίησης να καταθέσει στο Τμήμα Κλη¬ 
ροδοτημάτων του Αριστοτέλειου Πανεπιστημίου Θεσ¬ 
σαλονίκης υπεύθυνη δήλωση, στην οποία θα δηλώνει: 
ότι δέχεται το ύψος της επιχορήγησης, ότι θα ολοκλη¬ 
ρώσει την εκτύπωση της διατριβής του εντός έξι (6) 
μηνών από την κοινοποίηση σε αυτόν της απόφασης 
του Πρυτανικού Συμβουλίου, ότι θα παρακολουθεί όλα 
τα στάδια της εκτύπωσης και της τυπογραφικής εμ¬ 
φάνισης της διατριβής του και ότι για τυχόν πρόβλημα 
ή προβλήματα κατά την εκτύπωση της διατριβής θα 
ενημερώνει την Επιτροπή Ενυαλείου Κληροδοτήματος 
και ότι θα στερηθεί του δικαιώματος επιχορήγησής του 
εάν η εκτύπωση δεν ολοκληρωθεί στον προβλεπόμενο 
χρόνο. 

β) Να προβεί στην αναγραφή, σύμφωνα με τη θέληση 
της διαθέτιδας Μερόπης Ενυάλη, σε μία από τις τρεις 
(3) πρώτες σελίδες της διατριβής του, του παρακάτω 
κειμένου: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΕΝΥΑΛΙΟ ΚΛΗΡΟΔΟΤΗΜΑ 
ΣΤΗ ΜΝΗΜΗ ΛΑΜΠΡΟΥ ΕΝΥΑΛΗ 
(ΦΙΛΙΠΠΟΥΠΟΛΗ 1848 - ΑΘΗΝΑ 1932) 
ΔΙΔΑΚΤΟΡΙΚΕΣ ΔΙΑΤΡΙΒΕΣ» 

γ) Να καταθέσει, μετά την ολοκλήρωση της διαδικασί¬ 
ας εκτύπωσης της διατριβής, με αποδεικτικό παράδοσης 
και παραλαβής, στο Τμήμα Εκδόσεων του Αριστοτέλειου 
Πανεπιστημίου Θεσσαλονίκης και τα 300 αντίτυπα της 
διατριβής όταν επιχορηγείται με το συνολικό ποσό της 
δαπάνης ή εκείνα τα αντίτυπα που αντιστοιχούν στο 
ποσοστό έκρισης επιχορήγησης. 

Από τα παραπάνω αντίτυπα, παραμένουν στο Τμήμα 
Εκδόσεων τα είκοσι (20) και τα υπόλοιπα παραλαμβά- 
νονται από το συγγραφέα. 

δ) Να καταθέσει στην Κεντρική Βιβλιοθήκη του Πανε¬ 
πιστημίου, με αποδεικτικό παράδοσης και παραλαβής, 
ένα αντίτυπο σε έντυπη μορφή και ένα αντίτυπο σε 
ηλεκτρονική μορφή. 

ε) Να καταθέσει στο Τμήμα της Φιλοσοφικής Σχο¬ 
λής που ενέκρινε τη διατριβή του, με αποδεικτικό πα¬ 
ράδοσης και παραλαβής, όσα από το Νόμο αντίτυπα 
απαιτούνται για τη διάθεσή τους στη βιβλιοθήκη του 
Τμήματος και για την αποστολή τους στο Εθνικό Κέντρο 
Τεκμηρίωσης (Αρχείο διδακτορικών διατριβών). 

στ) Να προβεί με αποδεικτικό παράδοσης και πα¬ 
ραλαβής στην κατάθεση αντιτύπων της διατριβής του 
στις βιβλιοθήκες που έχουν σχέση με το θέμα της δι¬ 
ατριβής. 

ζ) Να καταθέσει στο Τμήμα Κληροδοτημάτων του Πα¬ 
νεπιστημίου, όλα τα αποδεικτικά παράδοσης και παρα¬ 
λαβής που ορίζονται παραπάνω, το σχετικό τιμολόγιο 
του τυπογράφου και δύο (2) αντίτυπα της διατριβής 
του . 

Άρθρο 10 

Οικονομική διαχείριση 

Η οικονομική διαχείριση της κληροδοσίας περιλαμβά¬ 
νει ετήσια περίοδο, η οποία αρχίζει την 1η Ιανουάριου 
και λήγει την 31η Δεκεμβρίου του ιδίου έτους και γίνεται 
βάσει προϋπολογισμών και απολογισμών εσόδων και 
εξόδων που καταρτίζονται σύμφωνα με τις διατάξεις 
των άρθρων 101 και 102 του α.ν. 2039/1939 του β.δ/τος 
της 20.12.1939 (ΦΕΚ 552/22.10.1939 τ.Α') ή τις εκάστοτε 
εφαρμοστέες άλλες διατάξεις. 

Αρθρο 11 

Βιβλία και στοιχεία 

Το Πανεπιστήμιο Θεσσαλονίκης τηρεί υποχρεωτικά 
για την κληροδοσία Μερόπης Ενυάλη, τα ακόλουθα βι¬ 
βλία και στοιχεία: 

Α) ξεχωριστά βιβλία: 

1. Βιβλίο λογιστικής παρακολούθησης στο οποίο κατα¬ 
χωρίζονται με χρονολογική σειρά και με λογιστική τάξη 
τα έσοδα και έξοδα της κληροδοσίας κατά τη διάρκεια 
κάθε οικονομικού έτους. 

2. Μητρώο επιχορηγηθέντων διδακτόρων. 

3. Στελέχη αριθμημένων διπλοτύπων αποδείξεων εί¬ 
σπραξης και χρηματικών ενταλμάτων πληρωμής θεω¬ 
ρημένων από τον Προϊστάμενο του Τμήματος Κληρο¬ 
δοτημάτων. 

Β) βιβλία και στοιχεία από κοινού με τις άλλες κλη¬ 
ρονομιές κληροδοσίες και δωρεές: 

1. Βιβλίο πρωτοκόλλου αλληλογραφίας. 


2. Βιβλίο πρακτικών συνεδριάσεων της Επιτροπής 
Κληροδοτημάτων. 

Γ) Βιβλία και στοιχεία της Επιτροπής Ενυαλίου Κλη¬ 
ροδοτήματος. 

1. Βιβλίο επιχορηγηθέντων διδακτόρων κατά χρονο¬ 
λογική σειρά έγκρισής τους. 

2. Βιβλίο πρακτικών συνεδριάσεων της Επιτροπής 
Ενυαλείου Κληροδοτήματος. 

Εκτός από τα παραπάνω βιβλία και στοιχεία το Πα¬ 
νεπιστήμιο αποφασίζει την τήρηση και άλλων βιβλίων 
ή στοιχείων τα οποία κρίνει ως απαραίτητα για την 
παρακολούθηση της διαχείρισης της περιουσίας και 
της εκτέλεσης του σκοπού της διαθέτιδας Μερόπης 
Ενυάλη. 

Αρθρο 12 

Τροποποίηση Οργανισμού 

Ο Οργανισμός εκτέλεσης του σκοπού του Ενυαλίου 
Κληροδοτήματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, έπειτα από πρόταση της 
Συγκλήτου του Αριστοτελείου Πανεπιστημίου Θεσσα¬ 
λονίκης, σύμφωνα με τις διατάξεις των άρθρων 98 του 
α.ν. 2039/1939 και 110 του Αστικού Κώδικα ή τις ισχύ- 
ουσες διατάξεις τηρουμένης πάντοτε της θέλησης της 
διαθέτιδας Μερόπης Ενυάλη. 

Αθήνα, 29 Αυγούστου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

( 2 ) 

Τροποποίηση του οργανισμού του κοινωφελούς Ιδρύμα¬ 
τος με την επωνυμία «Νηπιακό Επιμελητήριο Μελά» 
που εγκρίθηκε με το από 20.5.1940 Β.Δ. (ΦΕΚ 180/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 7.10.1883 ιδιόχειρη διαθήκη του Βασι¬ 
λείου Μελά, που κηρύχθηκε κυρία με την υπ’ αριθμ. 
5451/5.10.1884 απόφαση του Πρωτοδικείου Αθηνών, με 
την οποία συστήθηκε κοινωφελές Ίδρυμα με την επω¬ 
νυμία «Νηπιακό Επιμελητήριο Μελά». 

2. Το από 20.5.1940 β.δ. (ΦΕΚ 180/Α), με το οποίο εγκρί- 
θηκε το καταστατικό του Ιδρύματος. 

3. Τα από 31.5.2005 και 26.7.2005 πρακτικά συνεδριά¬ 
σεων της Διαχειριστικής Επιτροπής του ιδρύματος με 
την επωνυμία «Νηπιακό Επιμελητήριο Μελά». 

4. Τις διατάξεις των άρθρων 98 παραγρ. 2 του 
α.ν. 2039/1939,101 του Εισαγωγικού Νόμου του Αστικού 
Κώδικα και 110 του Αστικού Κώδικα. 

5. Την υπ’ αριθμ. 37930/ ΔΙΟΕ1264/14.10.2005 (ΦΕΚ 1432/ 
Β) κοινή απόφαση του Πρωθυπουργού και του Υπουργού 
Οικονομίας και Οικονομικών σχετικά με τον καθορισμό 
των αρμοδιοτήτων των Υφυπουργών Οικονομίας και 
Οικονομικών, όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (ΦΕΚ 204/Β) όμοια. 

6. Την υπ’ αριθμ. 14/13.4.2006 γνωμοδότηση του Συμ¬ 
βουλίου Εθνικών Κληροδοτημάτων. 

Με πρόταση της Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομίας και Οικο¬ 
νομικών αποφασίζουμε: 

Αρθρο μόνο 

Τροποποιούμε τις διατάξεις του άρθρου 1 του οργα¬ 
νισμού του κοινωφελούς Ιδρύματος με την επωνυμία 
«Νηπιακό Επιμελητήριο Μελά» ως προς την επωνυμία 
αυτού, η οποία μετατρέπεται από «Νηπιακό Επιμελη¬ 
τήριο Μελά» σε «Ίδρυμα Βασιλείου Γ. Μελά Για Την 
Προσχολική Αγωγή» σύμφωνα με τα από 31.5.2005 και 
26.7.2005 πρακτικά συνεδριάσεων της Διαχειριστικής 
Επιτροπής του Ιδρύματος. 

Στην Υπουργό Εθνικής Παιδείας και θρησκευμάτων 
και στον Υφυπουργό Οικονομίας και Οικονομικών ανα¬ 
θέτουμε τη δημοσίευση και εκτέλεση του παρόντος 
Διατάγματος. 

Αθήνα, 29 Αυγούστου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

ΑΠΟΦΑΣΕΙ Σ 

Αριθμ.2/51429/0022 (3) 

Τροποποίηση της υπ’ αριθμ. 2/22827/0022/4.5.2007 κοινή 
υπουργική άπόφαση «Χορήγηση Κινήτρου Παραγωγι¬ 
κότητας στους Πολιτικούς Υπαλλήλους του ΥΠΕΘΑ 
με Σχέση Εργασίας Ιδιωτικού Δικαίου» για το έτος 
2007 (ΦΕΚ Β' 814). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 90 του π.δ. 63/2005 (ΦΕΚ 
Α' 98) «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα». 

β. Το άρθρο 16 του ν. 2346/1995 (ΦΕΚ Α' 220), όπως 
τροποποιήθηκε με το άρθρο 27 του ν. 2439/1996 (ΦΕΚ 
Α' 219). 

γ. Το άρθρο 40 του ν. 849/1978 (ΦΕΚ Α' 232). 

δ. Την υπ’ αριθμ. 2/38382/0022/5.10.2006 κοινή απόφα¬ 
ση των Υφυπουργών Οικονομίας και Οικονομικών και 
Εθνικής Αμυνας «Χορήγηση Κινήτρου Παραγωγικότητας 
στους Πολιτικούς Υπαλλήλους του ΥΠΕΘΑ με Σχέση 
Εργασίας Ιδιωτικού Δικαίου» (ΦΕΚ Β' 397), για το έτος 
2006». 

ε. Την υπ’ αριθμ. 246717/1.3.2006 κοινή απόφαση Πρω¬ 
θυπουργού και Υπουργού Εθνικής Άμυνας «Ανάθεση 
Αρμοδιοτήτων Υπουργού Εθνικής Αμυνας στους Υφυ¬ 
πουργούς Εθνικής Αμυνας» (ΦΕΚ Β' 274). 

στ. Την υπ’ αριθμ. 37930/ΔΙ0Ε1264/14.10.2005 κοινή από¬ 
φαση Πρωθυπουργού και Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β/14.10.2005). 


ζ. Το γεγονός ότι από τις διατάξεις της παρούσης 
απόφασης δεν προκαλείται πρόσθετη οικονομική επι¬ 
βάρυνση, αποφασίζουμε: 

1. Η περίπτωση Α της παραγράφου 3, της υπ’ αριθμ. 
2/22827/0022/4.5.2007 κοινή υπουργική απόφαση, το μη¬ 
νιαίο ποσό που χορηγείται στους δικαιούχους, ως κίνη¬ 
τρο παραγωγικότητας, ορίζεται ανάλογα με το βαθμό 
των υπαλλήλων, τροποποιείται ως εξής: 

Α. Βαθμός Α Ευρώ 188,52 Α-Β 

Α 

2. Κατά τα λοιπά ισχύει η υπ’ αριθμ. 2/22827/0022/4.5.2007 
κοινή υπουργική απόφαση των Υφυπουργών Εθνικής 
Αμυνας και Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Π. ΔΟΥΚΑΣ Β. ΜΙΧΑΛΟΛΙΑΚΟΣ 

-♦- 

Αριθμ. Φ. 408.2/85686 (4) 

Θεσμοθέτηση θέσεων στο ΡΑΒ3 Νίουπι ΜίΙΙίροπ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του ν. 2292/1995, άρθρο 5 παρ. 19 (ΦΕΚ 
35/15.2.1995/τ.Α') «Περί Οργάνωσης και Λειτουργίας του 
Υπουργείου Εθνικής Αμυνας, Διοίκηση και'Ελεγχος των 
Ε.Δ., κ.ά. διατάξεις». 

β. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ 63/2005 (Α' 98). 

γ. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών’ (ΦΕΚ Α'57). 

δ. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός Αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 1432/14.10.2005), 
όπως ισχύει. 

ε. Τη σύμφωνη γνώμη του ΣΑΓΕ, όπως αυτή διατυπώ¬ 
θηκε στην υπ’ αριθμ. 1 Γνωμάτευσή του (3η συνεδρίαση 
της 13ης Δεκ. 2004). 

στ. Την από 29.3.2007 έγκριση Α/ΓΕΕΘΑ της εισήγησης 
του ΓΕΕΘΑ/ΔΙΔΥΠ&ΟΡΓ, αποφασίζουμε: 

Αρθρο 1 

Τη στελέχωση δύο (2) θέσεων στρατιωτικού προσω¬ 
πικού στο Αεροπορικό Αναπτυσσόμενο Κέντρο Ελέγχου 
και Αεροπορικής Εικόνας (ΩΑΒ5 Νίουπι ΜίΙΙίροη) στην 
Ολλανδία, με σκοπό την απόκτηση ανάλογης γνώσης 
και εμπειρίας, ως ακολούθως: 

α. ΟΒΝ ΟΟΧ 0020, ΜαεΙθΓ ΟοπΙγοΙΙθγ, βαθμού Επισμη- 
ναγού 

β. ΟΒΝ 3ΧΧ 0020, ΑάπιίηίείΓαίίνο ΑεείδΙαηΙ, βαθμού 
Αρχισμηνία 

Αρθρο 2 

1. Από τις διατάξεις της απόφασης αυτής προκαλείται 

επιπλέον δαπάνη σε βάρος του κρατικού προϋπολο¬ 
γισμού ύψους 59.470 ΕΥΡΩ περίπου για το έτος 2007, 
105.132 ΕΥΡΩ για καθένα από τα έτη 2008 και 2009, 
136.462 ΕΥΡΩ για το 2010 και 105.132 ΕΥΡΩ για καθένα 
από τα έτη 2011 και 2012. 

2. Η προκαλούμενη οικονομική επιβάρυνση για το 
τρέχον έτος θα αντιμετωπισθεί από τις πιστώσεις των 
ΚΑΕ-484 και 714/ΕΦ 11-410 του προϋπολογισμού της Πο¬ 
λεμικής Αεροπορίας. 

3. Για τα επόμενα οικονομικά έτη η δαπάνη θα καλύπτε¬ 
ται από τις πιστώσεις που θα εγγράφονται για το σκοπό 
αυτό στους αντίστοιχους ΚΑΕ (0484, 0714) του Π/Υ ΓΕΑ. 

Αρθρο 3 

Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Αυγούστου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΘΕΟΔΩΡΑ ΜΠΑΚΟΓΙΑΝΝΗ 

ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ-ΒΑΣΙΛΕΙΟΣ ΜΕΪΜΑΡΑΚΗΣ 
-♦- 

Αριθμ. ΔΥΓ3γ/οικ./113324 (5) 

Υπαγωγή φαρμακευτικού ιδιοσκευάσματος στις δια¬ 
τάξεις του ν. 3459/2006 περί ναρκωτικών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 .Τις διατάξεις του ν. 3459/06 «Κώδικας Νόμων για 
τα Ναρκωτικά (Κ.Ν.Ν.)» άρθρα 1, 2, 5, 7 και 22 (ΦΕΚ 103/ 
Α/25.5.2006). 

2. Την υπ’ αριθμ. Α6β/6543/15.7.1988 υπ. απόφαση 
«Καθορισμός όρων και προϋποθέσεων της διάθεσης 
των ουσιών του άρθρου 4 του ν. 1729/1987...» (ΦΕΚ 535/ 
Β/1.8.1988). 

3. Την υπ’ αριθμ. ΔΥΓ3γ/7964/20.1.2006 υπ. απόφαση 
«Εξαίρεση φαρμακευτικών ιδιοσκευασμάτων που περιέ¬ 
χουν την ουσία μεθυλοφαινιδάτη από την υποχρέωση έκ¬ 
δοσης Νομαρχιακής Απόφασης» (ΦΕΚ 71/Β/25.1.2006). 

4. Τις υπ’ αριθμ. 31330/9.5.2007, 31331/9.5.2007 και 
31332/9.5.2007 αποφάσεις του Ε.Ο.Φ. περί χορήγησης 
άδειας κυκλοφορίας του φαρμακευτικού ιδιοσκευάσμα¬ 
τος ΕΩΙΙΑ3ΥΜ. 

5. Τη γνωμοδότηση της Επιτροπής Ναρκωτικών, συ¬ 
νεδρία αριθμ. 2/16.7.2007. 

6. Την υπ’ αριθμ.30356/2006 απόφαση ανάθεσης αρ¬ 
μοδιοτήτων στους Υφυπουργούς Υγείας και Κοινωνικής 
Αλληλεγγύης, αποφασίζουμε: 

Την υπαγωγή του φαρμακευτικού ιδιοσκευάσματος 
ΕΩΙΙΑ3ΥΜ που περιέχει την ουσία, ΜΕΤΗΥίΡΗΕΝΟΑΤΕ στον 
Πίνακα V της παρ. 2 του άρθρου 1 του ν. 3459/ 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 


Αριθμ. ΔΥΓ3γ/οικ.113328 (6) 

Υπαγωγή φαρμακευτικού ιδιοσκευάσματος στις δια¬ 
τάξεις του ν. 3459/2006 περί ναρκωτικών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3459/2006 «Κώδικας Νόμων για 
τα Ναρκωτικά (Κ.Ν.Ν.)» άρθρα 1, 2, 5, 7 και 22 (ΦΕΚ 103/ 
Α/25.5.2006). 

2. Την υπ’ αριθμ. Α6β/6543/15.7.1988 υπ. απόφαση 
«Καθορισμός όρων και προϋποθέσεων της διάθεσης 
των ουσιών του άρθρου 4 του ν. 1729/1987...» (ΦΕΚ 535/ 
Β/1.8.1988). 

3. Την υπ’ αριθμ. 57581/05/19.1.2006 απόφαση του Ε.Ο.Φ. 
περί χορήγησης άδειας κυκλοφορίας του φαρμακευτι¬ 
κού ιδιοσκευάσματος ΩΑΜΙΖΟΙ-. 

4. Τη γνωμοδότηση της Επιτροπής Ναρκωτικών, συ¬ 
νεδρία υπ’ αριθμ. 2/16.7.2007. 

5. Την υπ’ αριθμ. 30356/2006 απόφαση ανάθεσης αρ¬ 
μοδιοτήτων στους Υφυπουργούς Υγείας και Κοινωνικής 
Αλληλεγγύης, αποφασίζουμε: 

Την υπαγωγή του φαρμακευτικού ιδιοσκευάσματος 
ΩΑΜΙΖΟί που περιέχει την ουσία ΜΙΩΑΖΟΙΑΜ, στον 
Πίνακα Δ' της παρ. 2 του άρθρου 1 του ν. 3459/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2007 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

Αριθμ.7117 (7) 

Αύξηση ανωτάτου ορίου ημερών μετακίνησης εκτός 
έδρας Γεωτεχνικών Υπαλλήλων υπηρετούντων στη 
Νομαρχιακή Αυτοδιοίκηση Κεφαλληνίας και Ιθάκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του ν. 2503/1997. 

2) Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις». 

3) Τις όμοιες του άρθρου 25 παρ. 6 του ν. 2738/1999 με 
τις οποίες συμπληρώθηκαν οι διατάξεις του ανωτέρω 
άρθρου. 

4) Την υπ’ αριθμ. 3141/31.3.2000 απόφασή μας, όπως 
συμπληρώθηκε και τροποποιήθηκε μεταγενέστερα με 
τις υπ’ αριθμ. 4270/21.6.2002 και 4483/14.6.2005 αποφά¬ 
σεις μας, με τις οποίες καθορίστηκαν τα ανώτατα όρια 
επιτρεπόμενων ημερών κίνησης εκτός έδρας υπαλλήλων 
υπηρετούντων στη Νομαρχιακή Αυτοδιοίκηση Κεφαλ¬ 
ληνίας και Ιθάκης. 

5) Το υπ’ αριθμ. 4924/6.8.2007 έγγραφο της Νομ. Αυτ/ 
σης Κεφαλληνίας και Ιθάκης, με το οποίο διαβιβάζεται 
το αίτημά τους για αύξηση του καθοριζομένου με τις 
ανωτέρω αποφάσεις μας ορίου των 120 ημερών για 
οχτώ (8) Γεωτεχνικούς Υπαλλήλους και συγκεκριμένα έξι 
(6) Γεωπόνους και δυο (2) Ιχθυολόγους, προκειμένου να 
εφαρμοσθούν διάφορα προγράμματα και να διεξαχθούν 
έλεγχοι του εν γένει Γεωργικού Τομέα. 

6) Την ανάγκη υλοποίησης των ανωτέρω προγραμμά¬ 
των, αποφασίζουμε: 

Αυξάνουμε το ανώτατο όριο των επιτρεπόμενων ημε¬ 
ρών μετακίνησης εκτός έδρας οχτώ (8) Γεωτεχνικών 
Υπαλλήλων και συγκεκριμένα έξι (6) Γεωπόνων και δύο 
(2) Ιχθυολόγων, που υπηρετούν στη Νομαρχιακή Αυ¬ 
τοδιοίκηση Κεφαλληνίας και Ιθάκης, πέραν αυτών που 
εγκρίθηκαν με τις ανωτέρω αποφάσεις μας, κατά 55 
ημέρες για κάθε υπάλληλο και για χρονικό διάστημα 
απασχόλησης από 1/10 έως 31/12 του έτους 2007. 

Η δαπάνη που θα απαιτηθεί για την εφαρμογή της 
απόφασης μας αυτής θα βαρύνει τις πιστώσεις του 
εγκεκριμένου προϋπολογισμού της Νομαρχιακής Αυ¬ 
τοδιοίκησης Κεφαλληνίας και Ιθάκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Αυγούστου 2007 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθμ. οικ. 10825 (8) 

Τροποποίηση Οργανισμού Εσωτερικής Υπηρεσίας του 
Δήμου Δρυμαλίας Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις», 

β) του άρθρου 12 του ν. 1188/1981, όπως τροποποιήθηκε 
και ισχύει, 

γ) του π.δ. 50/2001 «Καθορισμός των προσόντων δι¬ 
ορισμού σε θέσεις φορέων του δημόσιου τομέα» (ΦΕΚ 
39/Α/5.3.2001), όπως τροποποιήθηκε με το π.δ. 44/2005 
(Φ.Ε.Κ. 63/Α/9.3.2005). 

2. Τις διατάξεις του ν. 2190/1994, όπως έχουν τροπο¬ 
ποιηθεί και ισχύουν. 

3. Την υπ’ αριθμ. 3506/7.4.1999 απόφασή μας για την 
έγκριση του Οργανισμού Εσωτερικής Υπηρεσίας του 
Δήμου Δρυμαλίας (Φ.Ε.Κ. 5136/Β/3.5.1999), όπως τροπο¬ 
ποιήθηκε με τις υπ’ αριθμ. 13049/16.11.2001 (ΦΕΚ 1585/ 
30.11.2001) και 10270/1.10.2003 (Φ.Ε.Κ. 1532/Β/17.10.2003) 
αποφάσεις μας. 

4. Την υπ’ αριθμ. 22/2007 απόφαση του Δημοτικού 
Συμβουλίου Δρυμαλίας για την τροποποίηση του Ο.Ε.Υ. 
του Δήμου. 

5. Την υπ’ αριθμ. 25/2007 γνωμοδότηση του Υπηρεσι¬ 
ακού Συμβουλίου Προσωπικού Ο.Τ.Α. Ν. Κυκλάδων που 
διατυπώθηκε στο πρακτικό 5/2007, αποφασίζουμε: 

Τροποποιούμε την υπ’ αριθμ. 35067/7.4.1999 απόφαση 
μας «έγκριση του Οργανισμού Εσωτερικής Υπηρεσίας 
του Δήμου Δρυμαλίας» όπως τροποποιήθηκε με τις υπ’ 
αριθμ. 13049/16.11.2001 και 10270/1.10.2003 αποφάσεις μας 
ως εξής: 

Α) Τροποποίηση του άρθρου 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου κατα- 
νέμονται στις εξής διοικητικές ενότητες: 

1. Γ ραφείο Ειδικού Συμβούλου ή Ειδικού Συνεργάτη ή 
Επιστημονικού Συνεργάτη. 


2. Αυτοτελές Γ ραφείο Προγραμματισμού-Οργάνωσης 
και Υποστήριξης Αιρετών Οργάνων. 

3. Διεύθυνση Διοικητικών και Οικονομικών Υπηρεσιών. 
Η Διεύθυνση αποτελείται από τα παρακάτω Τμήματα: 

3.1 Τμήμα Διοικητικών Υπηρεσιών 

3.2 Τμήμα Οικονομικών Υπηρεσιών 

3.3 Τμήμα Κέντρο Εξυπηρέτησης Πολιτών (ΚΕΠ) 

Το Τμήμα Κέντρο Εξυπηρέτησης Πολιτών (ΚΕΠ) συ¬ 
γκροτείται από τα παρακάτω Γ ραφεία: 

3.3. α) Γραφείο Προϊσταμένου Τμήματος 

3.3. β) Γ ραφείο ΚΕΠ 

4. Διεύθυνση Τεχνικών Υπηρεσιών και Περιβάλλο¬ 
ντος 

Η Διεύθυνση συγκροτείται από τα παρακάτω Τμήματα 
και Γ ραφεία: 

4.1 Γ ραφείο Διοικητικής Υποστήριξης 

4.2 Τμήμα Τεχνικών έργων και Πολεοδομικών Εφαρ¬ 
μογών 

4.3 Τμήμα Περιβάλλοντος και Η/Μ Εξοπλισμού. 

Β) Προστίθεται άρθρο 2 ως εξής: 

Άρθρο 2 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΟΥ ΣΥΜΒΟΥΛΟΥ Ή 
ΕΙΔΙΚΟΥ ΣΥΝΕΡΓΑΤΗ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ 

Ο ειδικός συνεργάτης ασκεί καθήκοντα επιτελικά και 
δεν έχει αποφασιστική αρμοδιότητα οποιοσδήποτε 
μορφής. Παρέχει συμβουλές και διατυπώνει εξειδικευ- 
μένες γνώσεις γραπτά ή προφορικά, για το συγκεκρι¬ 
μένο τομέα δραστηριοτήτων τον οποίο έχει οριστεί να 
εξυπηρετήσει (ν. 1416/1984 άρθρο 67 όπως ισχύει). Το 
συμβουλευτικό του έργο απευθύνεται προς τον Δήμαρ¬ 
χο. Συνεργάζεται στο πλαίσιο των αρμοδιοτήτων του 
με το Γ ραφείο Προγραμματισμού για την επεξεργασία 
εισηγήσεων, προτάσεων κ.λπ. 

Γ) Τα άρθρα 2, 3, 4, 5, 6, 7, 8, 9 παραμένουν ως έχουν 
αναριθμούμενα σε άρθρα 3, 4, 5, 6, 7, 8, 9,10. 

Δ) Προστίθεται άρθρο 11 ως εξής: 

Άρθρο 11 
ΕΙΔΙΚΕΣ ©ΕΣΕΙΣ 

Μία (1) θέση Ειδικού Συμβούλου ή Ειδικού Συνεργάτη 
ή Επιστημονικού Συνεργάτη (άρθρο 67 του ν. 1416/1984 
όπως ισχύει). 

Ε) Το άρθρο 10 αναριθμείται σε άρθρο 12 και συ- 
στήνεται μία (1) νέα οργανική θέση στην κατηγορία 
ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος θέση 

ΠΕΙ Διοικητικών 1 

ΣΤ) Τα άρθρα 11,12,13,14 και 15 παραμένουν ως έχουν 
αναριθμούμενα σε άρθρα 13,14,15,16 και 17 αντίστοιχα. 

ΑΚΡΟΤΕΛΕΥΤΙΟ ΑΡΘΡΟ 

Από την απόφαση αυτή προκαλείται επιπλέον δαπάνη 
σε βάρος του προϋπολογισμού του Δήμου για το τρέχον 
οικονομικό έτος 2007 ποσού 20.000,00 € για κάλυψη των 
αποδοχών του Ειδικού Συμβούλου ή Ειδικού Συνεργάτη 
ή Επιστημονικού Συνεργάτη, η οποία είναι εγγεγραμμέ¬ 
νη στους Κ.Α.00-6031.001, 00-6031.002 και 00-6053.001. Η 
πλήρωση της θέσης ΠΕΙ Διοικητικών δεν προβλέπεται 
εντός του έτους 2007, γεγονός που δεν επιφέρει οικο¬ 
νομική επιβάρυνση στον προϋπολογισμό μας. 

Η μελλοντική επιβάρυνση του προϋπολογισμού υπο¬ 
λογίζεται στο ποσό των 42.000,00 € αναπροσαρμοζό¬ 
μενη με τις τυχόν αυξήσεις μισθών και ασφαλιστικών 
εισφορών. 

Κατά τα λοιπά ισχύει ως έχει ο Ο.Ε.Υ. του Δήμου Δρυμαλί- 
ας ΦΕΚ 513/τ. Β73.5.1999, όπως τροποποιήθηκε και ισχύει. 

Με την παρούσα απόφαση ανακαλείται η υπ’ αριθμ. 
4819/16.7.2007 απόφασή μας (ΦΕΚ 1384/Β/3.8.2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 30 Αυγούστου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

- * - 

Αριθμ. 8887 (9) 

Τροποποίηση του Ο.Ε.Υ. του Δήμου Ανδρούσας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 10 του ν. 3584/2007, περί 
οργανισμών εσωτερικής υπηρεσίας των ΟΤΑ Α' βαθ¬ 
μού. 

2. Τις διατάξεις του άρθρου 29Α του ν. 1558/1985 όπως 
αυτό τροποποιήθηκε με το άρθρο 90 του άρθρου πρώ¬ 
του του π.δ. 63/2005 (ΦΕΚ 98/Α7 2005). 

3. Την υπ’ αριθμ. 2941/19.4.1999 απόφασή μας, η οποία 
δημοσιεύθηκε στο ΦΕΚ 739/τ. Β'/19.5.1999 με την οποία 
εγκρίθηκε ο Ο.Ε.Υ. του Δήμου Ανδρούσας (όπως αυτή 
τροποποιήθηκε με την υπ’ αριθμ. 19395/18.12.2001 όμοια 
δική μας - ΦΕΚ 1826/τ. Β731.12.2001). 

4. Την υπ’ αριθμ. 22/2007 απόφαση του Δ.Σ. Ανδρούσας 
περί τροποποίησης του Ο.Ε.Υ. του Δήμου. 

5. Τη γνωμοδότηση του Υπηρεσιακού Συμβουλίου των 
ΟΤΑ Ν. Μεσσηνίας έτσι όπως αυτή διατυπώθηκε στο 
Πρακτικό Νο 3/28.3.2007, με την οποία εγκρίνεται η ως 
άνω απόφαση του Δ.Σ. 

6. Το υπ’ αριθμ. 1586/3.5.2007 διευκρινιστικό έγγραφο 
του δήμου Ανδρούσας αναφορικά με τις θέσεις ιδιωτι¬ 
κού δικαίου αορίστου χρόνου. 

7. Την υπ’ αριθμ. 7092/1997 απόφαση του Γ.Γ.Π.Π «περί 
άσκησης αρμοδιοτήτων κατ’ εντολή» (ΦΕΚ 551/ Β73.6.1998), 
σε συνδυασμό με την υπ’ αριθμ. 8324/24.5.2004 όμοια 
(ΦΕΚ 818/Β/2.6.2004), αποφασίζουμε: 

Τροποποιούμε την υπ’ αριθμ. 2941/19.4.1999 απόφασή 
μας (ΦΕΚ 739/τ. Β719-5.1999), όπως αυτή τροποποιήθηκε 
με την υπ’ αριθμ. 19395/18.12.2001 όμοια δική μας - ΦΕΚ 
1826/τ. Β731.12.2001, και ως εξής: 

Α. Στο μέρος του ΟΕΥ, I ΣΧΕΔΙΑΓΡΑΜΜΑ ΟΡΓΑΝΟ¬ 
ΓΡΑΜΜΑΤΟΣ ΤΟΥ ΔΗΜΟΥ ΑΝΔΡΟΥΣΑΣ, προστίθενται: 

- Αυτοτελές Γραφείο Κέντρου Εξυπηρέτησης του 
Πολίτη(το οποίο υπάγεται οργανικά στον Δήμαρχο). 

- Αυτοτελές Γ ραφείο Πολιτικής Προστασίας(το οποίο 
υπάγεται οργανικά στον Δήμαρχο). 

Β. Στο μέρος του ΟΕΥ, ΑΡΘΡ01 ΟΡΓΑΝΟΓΡΑΜΜΑ ΤΟΥ 
ΔΗΜΟΥ ΑΝΔΡΟΥΣΑΣ. 

1. στην παράγραφο, Οι διοικητικές ενότητες που 
προκύπτουν από τα πιο πάνω για το Δήμο Ανδρούσας 
προσδιορίζονται ως εξής, προστίθενται: 

- Αυτοτελές Γ ραφείο Κέντρου Εξυπηρέτησης του Πο¬ 
λίτη (το οποίο υπάγεται οργανικά στον Δήμαρχο). 


- Αυτοτελές Γ ραφείο Πολιτικής Προστασίας(το οποίο 
υπάγεται οργανικά στον Δήμαρχο). 

2. στην παράγραφο, Οι αναγκαίες θέσεις που προ- 
βλέπονται κατά διοικητική μονάδα είναι οι εξής, προ¬ 
στίθενται: 

• Αυτοτελές Γραφείο Κέντρου Εξυπηρέτησης του 
Πολίτη. 

2 θέσεις ΤΕ Διεκπεραίωσης Υποθέσεων Πολιτών(αριθμ. 
ΔΟΑ/Φ.01/17058/7.9.2005 κοινή υπουργική απόφαση - 
ΦΕΚ: 1257/Β77.9.2005) 

• Αυτοτελές Γ ραφείο Πολιτικής Προστασίας. 

3. μετά την παράγραφο Γ. ΕΙΔΙΚΕΣ ΘΕΣΕΙΣ, προστί¬ 
θεται παράγραφος ως εξής: 

Δ. ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

• 2 θέσεις ΔΕ 29 Οδηγών (π.δ. 164/2004 και υπ’ αριθμ. 
13853/2006 κοινή υπουργική απόφαση) 

• 1 θέση ΥΕ Εργάτη Καθαριότητας (σε εκτέλεση δι¬ 
καστικής απόφασης). 

• 1 θέση ΥΕ Εργάτη'Υδρευσης (σε εκτέλεση δικαστικής 
απόφασης). 

- Κατά τα λοιπά ισχύει ως έχει η υπ’ αριθμ. 2941/19.4.1999 
απόφασή μας (ΦΕΚ 739/τ. Β719.5.1999), όπως αυτή τρο¬ 
ποποιήθηκε με την υπ’ αριθμ. 19395/18.12.2001 όμοια δική 
μας - ΦΕΚ 1826/τ. Β731.12.2001, 

Από την παρούσα απόφαση προκαλείται επιπλέον 
δαπάνη σε βάρος του προϋπολογισμού του δήμου Αν¬ 
δρούσας το ύψος της οποία ανέρχεται περίπου, στο 
ποσό των 78.000 € ετησίως (οι θέσεις του ΚΕΠ επιχο¬ 
ρηγούνται εξολοκλήρου από το ΥΠ.ΕΣ.Δ.Δ.Α. με δαπάνη 
περίπου 48.000 € ετησίως). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 14 Αυγούστου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης 
ΠΑΝ. ΝΤΑΙΒΙΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ (10 ) 

Στην υπ’ αριθμ. Φ. 92151/30742/2.8.2007 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, που δημοσιεύτηκε στο ΦΕΚ 1621/17.8.2007 (τ. 
Β') διορθώνεται η λανθασμένη ως προς το κύριο όνομα 
από το λανθασμένο ΣΒΕΛΤΑ 
στο ορθό ΣΒΕΤΛΑ. 

(Από το Υπ. Εσωτ., Δημ. Δ/σης και Αποκ/σης) 

-♦- 

( 11 ) 

Στην υπ’ αριθμ. Φ.75523/31079/2.8.2007 απόφαση του 
Υφυπουργού Εσωτερικών, Δημ. Διοίκησης και Αποκε- 
ντρώσης, που δημοσιεύθηκε στο ΦΕΚ 1609/17.8.2007/τ.Β' 
επιφέρεται η πιο κάτω διόρθωση: 

Στη σελίδα 24016, στήλη α', στίχο 3ο εκ των άνω, 
διορθώνεται η λανθασμένη ημερομηνία, 
από το λανθασμένο «11.8.11.1999» 
στην ορθή «11.11.1999». 

(Από το Εθνικό Τυπογραφείο) 

